Diari Oficial de la Generalitat Valenciana


Sumari del DOGV 6296, del 24-06-2010 (2010/6755)

RESOLUCIÓ de 27 de maig de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació i la reforma de la subestació transformadora de 220 kV, denominada ST Vall d'Uixó, situada en el terme municipal de la Vall d'Uixó, província de Castelló, s'aprova el projecte tècnic d'execució i es declara, en concret, la seua utilitat pública. Expedient número ATRCCT/2009/35/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6296

Data del DOGV
:   24-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6755


Data del document
:   27-05-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 27 de maig de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació i la reforma de la subestació transformadora de 220 kV, denominada ST Vall d'Uixó, situada en el terme municipal de la Vall d'Uixó, província de Castelló, s'aprova el projecte tècnic d'execució i es declara, en concret, la seua utilitat pública. Expedient número ATRCCT/2009/35/12. [2010/6755]  
Vist l'escrit presentat per Red Eléctrica de España, SAU, domiciliada a l'efecte de notificacions en la Moraleja, Alcobendas, 28446 Madrid, passeig Conde de los Gaitanes, núm. 177, amb data 7 d'agost de 2009, davant del Servici Territorial d'Energia de Castelló, pel qual sol·licita que se li concedisca l'autorització administrativa per a l'ampliació i la reforma de la subestació transformadora de 220 kV, denominada ST Vall d'Uixó, situada en les proximitats del polígon Belcaire, a què s'accedix per l'eixida 287 de la AP-7, que enllaça amb la CV-230, en el terme municipal de la Vall d'Uixó, província de Castelló, aprovació del projecte tècnic d'execució i declaració, en concret, de la seua utilitat pública (ATRCCT/2009/35/12).  
Al mencionat escrit, s'adjunta el projecte tècnic de l'esmentada instal·lació, firmat pel tècnic competent i visat pel col·legi oficial corresponent amb data 25 de juny de 2009, i s'ha complementat esta amb la documentació adjunta visada amb data 8 d'octubre de 2009.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat, per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, l'informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 29 d'octubre de 2009 consta l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'ampliació de la subestació a 220 kV ST Vall d'Uixó, en la província de Castelló, en considerar que es tracta d'una instal·lació de transport secundari de titularitat del gestor de la xarxa de transport.  
Vist que consta com antecedent la Resolució de 16 d'octubre de 2002 de la Direcció General d'Indústria i Energia de la Generalitat, per la qual s'atorga autorització administrativa per a la nova subestació transformadora de 220/20 kV denominada ST Vall d'Uixó, i la Resolució de 14 de gener de 2005 de la Direcció General d'Energia, d'aprovació del projecte tècnic per a l'execució, així com l'autorització d'explotació del Servici Territorial d'Energia de Castelló de 14 de desembre de 2005 per al sistema de 220 kV.  
Vist que figura en l'expedient l'informe de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge de 24 d'abril de 2009, en el qual es determina l'amplitud i el nivell de detall que ha de tindre l'estudi d'impacte ambiental del projecte.  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'ha publicat en el Diari Oficial de la Comunitat Valenciana del dia 17 de desembre de 2009, en el Butlletí Oficial de la Província de Castelló del dia 22 de desembre de 2009, en el diari El Periódico Mediterráneo de 14 de desembre de 2009 i en el tauler d'anuncis de l'Ajuntament de la Vall d'Uixó, únic afectat pel projecte.  
D'acord amb la documentació que està en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Vist que, de conformitat amb el mencionat Decret 88/2005 es va traslladar a l'Ajuntament de la Vall d'Uixó la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de prestar la seua conformitat o l'oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, per la qual se sol·licita l'informe sobre l'adaptació del projecte al planejament urbanístic que siga d'aplicació.  
Figura en l'expedient l'informe sol·licitat, en el qual s'indica que la instal·lació projectada no interferix amb el Pla General d'Ordenació Urbana vigent i amb el planejament de desenvolupament d'este.  
Vist que d'acord amb el que establix el referit Decret 88/2005, de 29 d'abril, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedix, les oportunes condicions, concretament a les següents:  
- Iberdrola Distribución Eléctrica, SAU, que ha remés la seua conformitat amb la instal·lació sol·licitada.  
- Servici Territorial d'Urbanisme de la Conselleria de Medi Ambient, Aigua, Urbanisme i Habitatge, que ha remés l'informe favorable on manifesta, en síntesi, que no és necessari atorgar cap autorització urbanística, no és necessari sol·licitar la declaració d'interés comunitari per a atribuir usos o aprofitaments terciaris en sòl no urbanitzable.  
- No consten en l'expedient els informes sol·licitats al Servici Territorial d'Ordenació del Territori de Castelló de la Conselleria de Medi Ambient, Aigua, Urbanisme i Habitatge, a la Direcció Territorial de Cultura de la Conselleria de Cultura i Educació, i a la Conselleria d'Infraestructures i Transport.  
Traslladats els informes contestats a l'empresa sol·licitant, manifesta la conformitat amb estos.  
Atés que amb data 23 de març de 2010 la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar la declaració d'impacte ambiental que estima favorable, només als efectes ambientals el projecte d'ampliació del parc de 220 kV de la subestació de la Vall d'Uixó. Noves posicions de transport i nova posició de transformador, promogut per Red Eléctrica de España, SAU, en el terme municipal de la Vall d'Uixó, d'acord amb el que preveu el projecte, l'estudi d'impacte ambiental i la resta de documentació que hi ha en l'expedient i amb les condicions que s'arrepleguen en la part dispositiva de la present resolució.  
Vist l'expedient remés pel Servici Territorial d'Energia de Castelló de data 19 de maig de 2010.  
Atés que, d'acord amb la documentació que hi ha en l'expedient, l'ampliació sol·licitada s'executarà en terrenys annexos a què ocupen les instal·lacions actuals de la ST Vall d'Uixó, en el terme municipal de la Vall d'Uixó, província de Castelló.  
Vist que el projecte presentat disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Atés que la sol·licitud i documentació adjunta té una definició i concreció de les característiques tècniques que garantixen la màxima seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar-les adequadament.  
Atés que d'acord amb l'article 5 del Reial Decret 1955/2000 les instal·lacions l'autorització de les quals se sol·licita constituïxen instal·lacions de xarxes de transport elèctrica.  
Atés que d'acord amb el projecte presentat, la finalitat sol·licitada de la subestació transformadora, és garantir la demanda actual i el seu previsible augment a mitjà termini, com a conseqüència dels desenvolupaments industrials i urbanístics que es produïxen en esta zona, així com la qualitat en el subministrament, fiabilitat i millor disponibilitat de l'actual infraestructura elèctrica.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que la Direcció General d'Energia és competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, esta Direcció General d'Energia resol:  
Primer  
Atorgar a Red Eléctrica de España, SAU, l'autorització administrativa per a l'ampliació i la reforma de la subestació transformadora de 220 kV, denominada ST Vall d'Uixó, situada en les proximitats del polígon Belcaire, a què s'accedix per l'eixida 287 de la AP-7, que enllaça amb la CV-230, en el terme municipal de la Vall d'Uixó, província de Castelló, i les característiques principals de la qual són:  
- Sistema elèctric de 220 kV:  
El parc existent té configuració de doble barra en forma de «U» i es pretén desplaçar el tancament de la «U» per a l'ampliació, consistent en:  
· Posició 9 (Sagunt GIS 2).  
· Posició 10 (Moncofa 2).  
· Posició 11 (Vila-real sud-futura Rambleta).  
· Posició 12 (Moncofa 1).  
· Posició 6 (Eixida al futur transformador TRP3), nou equipament amb seccionador de barres, transformador d'intensitat i interruptor.  
- Els conductors es disposen en tres nivells per als embarrats alts, baixos i col·locacions altes.  
- Quant a proteccions, s'instal·larà una xarxa de terres inferiors per a la zona d'instal·lacions, fonamentacions, edifici i tancament.  
- Servicis auxiliars de 400/230 V de corrent alterna i de 125 V de corrent continu.  
- Implantació de control i telecontrol, sistema de proteccions (dos blocs) i equips de telecomunicacions.  
- Ampliació de la plataforma actual en la part sud i tancament amb tanca metàl·lica d'acer galvanitzat.  
- Pressupost total: 1.748.199,17 euros.  
Segon  
Aprovar el projecte d'execució i documentació complementària per a l'ampliació de la subestació citada en el punt primer de la present resolució, firmats pel tècnic competent i visats pel col·legi oficial corresponent amb dates 25 de juny de 2009 i 8 d'octubre de 2009, respectivament.  
La present resolució queda sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir-hi modificacions respecte de la documentació presentada, el titular de la present autorització haurà de sol·licitar a esta direcció general la corresponent autorització.  
d) El termini previst per a l'execució de les instal·lacions és de 12 mesos comptadors a partir de l'ocupació real de les finques afectades. No obstant això, amb anterioritat a l'acabament del mencionat termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
e) El titular donarà compte de la terminació de les obres al Servici Territorial d'Energia de Castelló a l'efecte de la sol·licitud d'autorització d'explotació, a la qual s'adjuntarà un certificat de direcció i acabament d'obra subscrit per tècnic facultatiu competent, i s'acreditarà que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
g) Condicions d'orde mediambiental establides en la declaració d'impacte ambiental de 23 de març de 2010:  
1. En cas d'afectar infraestructures tradicionals de reg que estiguen en ús, hauran de reposar-se per a mantindre la funcionalitat d'estes.  
2. L'aparició de jaciments arqueològics o paleontològics durant les obres obligarà a suspendre els treballs, delimitar el perímetre d'afecció i notificar-ho immediatament a la conselleria competent.  
3. Queda prohibida la crema de les restes vegetals generats per l'eliminació dels tarongers afectats per l'ocupació dels terrenys. Les restes vegetals així com els restes d'obra, hauran de ser gestionats a través de gestors autoritzats.  
4. La terra vegetal retirada es reservarà per a la restauració del talús generat en l'extrem sud-est de l'ampliació.  
5. En el nou tram de tancament, es prolongarà l'apantallament vegetal existent actualment en tot el perímetre.  
6. Les accions incloses en el Programa de Vigilància Ambiental hauran de documentar-se a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
7. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten   
  
  
en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La relació de béns i drets afectats pel projecte d'ampliació aprovat de la ST Vall d'Uixó és la següent:  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 27 de maig de 2010.- El director general d'Energia: Antonio Cejalvo Lapeña.